אורלי קראוס-ויינר

אורלי קראוס-ויינר (נולדה ב-9 ביולי 1959) היא סופרת ישראלית עיתונאית בעבר, שכתבה עד כה 17 ספרים. אורלי קראוס גדלה ברמת השרון ובפתח תקווה. למדה בבית ספר יסודי "סלומון" בפ"ת, הייתה פעילה בנוער העובד וסיימה תיכון של רשת החינוך אנקורי. חוויותיה מנערותה בפתח תקווה שזורים ברבים מספריה. שרתה בחיל השריון ולאחר שחרורה גרה שנתיים בארצות הברית. לאחר מכן חזרה לישראל ועבדה באל-על שבע שנים כדיילת. במקביל למדה לתואר ראשון באוניברסיטת תל אביב, במסגרת תוכנית הלימודים הכלליים במדעי הרוח. לאחר נישואיה למפקד הנח"ל - בנצי ויינר, באוגוסט 1989, ולידת בתה, החלה לכתוב בעיתונים "חדשות", "דבר ראשון", "לינק", "טלגרף" ו"ניהול" ופרסמה סיפורים קצרים וסיפורים בהמשכים ב"תרבות מעריב", "ישראל היום", "לאשה" ו"עולם האשה". בשנת 1997 פרסמה את ספרה הראשון, "התרוממות", שהתבסס על חוויותיה כדיילת ב"אל על". הספר הפך לרב-מכר וזכה לפרס "ספר הפלטינה". ספר ההמשך, "נחיתת חירום", יצא ב-2008. מאז פרסמה 16 ספרים נוספים, חלקם מותחנים רומנטיים וחלקם רומנים היסטוריים. ספריה מתאפיינים בנימה אישית ובשילוב אלמנטים ביוגרפיים מחייה וחיי משפחתה. אחד הבולטים ביניהם הוא ספרה "דיוקן הונגרי" שהתבסס על קורות משפחתו של אביה ועסק בחוויות ותחושות של הדור השני לשואה. קראוס-ויינר משלבת בספריה סיפורים היסטוריים קשים וכואבים ושוזרת בהם את דעותיה על כוחן של משפחתיות, חברות וערכים הומניסטים כסולידריות חברתית וקבלת השונה. ספרה "כמעט מושלם", תורגם לאנגלית בשם "Almost Perfect". ב-2005 תבעה קראוס-ויינר את ערוץ 10, בטענה שהסדרה "פיק אפ" מתבססת על ספרה "התרוממות". ב-2010 קבע בית המשפט כי נקודות הדמיון הן אזוטריות ופסק לקראוס-ויינר פיצוי של 10,000 ש"ח בלבד, ללא צו להוצאות. אורלי קראוס-ויינר מתגוררת בתל אביב. הייתה נשואה לתא"ל במיל. בן ציון ויינר ולהם בת משותפת. התרוממות - 1997, ידיעות ספרים מלכת הלבבות - 1999, ידיעות ספרים אהבה לפי הספר - 2002, ידיעות ספרים מחול הפלמינגו - 2005, כנרת זמורה-ביתן דביר המערבולת - 2006, כנרת זמורה-ביתן דביר דיוקן הונגרי - 2007, כנרת זמורה-ביתן דביר נחיתת חירום - 2008, כתר ספרים זאבים בשלג - 2009, כתר ספרים מה שצריך לקרות - 2010, כתר ספרים כמעט מושלם - 2011, כתר ספרים מאושרת בדרכה - 2012, כתר ספרים הנסיך - 2013, כתר ספרים אהבה ודעות קדומות - ינואר 2014, כתר ספרים סיני - ספטמבר 2014, כתר ספרים אתנה - מרץ 2015, סטימצקי השחקניות - אפריל 2016, הוצאה עצמית המדריך לשוברות הלבבות - פברואר 2017, ידיעות ספרים מפורסמת בעל כורחה - 2018, ידיעות ספרים לילה ללא סוף - 2024, ידיעות ספרים אורלי קראוס-ויינר, ב"לקסיקון הספרות העברית החדשה" אורלי קראוס-ויינר, ב"לקסיקון הקשרים לספרות ישראלית" רשימת הפרסומים של אורלי קראוס-ויינר, בקטלוג הספרייה הלאומית הספרים של אורלי קראוס-ויינר, באתר "סימניה" רונית ורדי, ‏אורלי קראוס (וינר) רוצה לחשוף, באתר גלובס, 21 בפברואר 2002 גבי בר חיים, וידוייה של ספרנית צמרת, באתר nrg‏, 4 באפריל 2008 אישי בסטימצקי - ריאיון עם הסופרת אורלי קראוס ויינר, סרטון באתר יוטיוב גלית עדות, ‏איזו חוויה על-טבעית עברה הסופרת אורלי קראוס-ויינר? ראיון, באתר מעריב השבוע, 22 בינואר 2014 אפרת לוי, ״מכל המקצועות בעולם, כתיבה היא המקצוע היחיד שאף פעם אינו משעמם״, סטימצקי הוצאה לאור, 26 מאי 2015 מיקי לוין, ‏אלכוהול, חרדה, אירוע לבבי וכתיבה: הסופרת שעברה הכל ויצאה שלמה, באתר מעריב אונליין, 16 באפריל 2016 רותי זוארץ, ‏סיפור אהבה: כשהסופר הרומנטיקן פגש את זו שכותבת על לב שנשבר, באתר מעריב אונליין, 11 באפריל 2017 שיר זיו, "הגעתי יותר רחוק מאשר יכולתי לחלום", באתר ישראל היום, 16 באוגוסט 2018 אורית מרלין-רונזצוייג, סופרת רבי־המכר אורלי קראוס־ויינר הפכה למורה כדי להתפרנס, באתר ynet, 25 בספטמבר 2024 אורלי קראוס-ויינר, במיזם "אישים" לתיעוד היצירה הישראלית אורלי קראוס-ויינר, דף שער בספרייה הלאומית אורלי קראוס-ויינר, בלקסיקון הספרות העברית החדשה גילי מצא, סיפור חיים: עלילות פ"ת מאת אורלי קראוס-ויינר, באתר ynet, 21 ביוני 2011 מרלין-רוזנצוייג, אורית (2024-09-25). "סופרת רבי־המכר אורלי קראוס־ויינר הפכה למורה כדי להתפרנס". Ynet. נבדק ב-2024-09-25. תיאור חתונת ויינר וקראוס במדור "אנשים", "העולם הזה", גיליון 2712, 23 באוגוסט 1989, עמ' 16 יצחק דנון, ‏הסופרת אורלי קראוס נגד ערוץ 10: זכויות היוצרים על "פיק אפ" - שלי, באתר גלובס, 28 באוגוסט 2005 מיכל תוסייה כהן, ביהמ"ש: הסדרה פיק אפ ששודרה בערוץ 10 לא התבססה על הספר "התרוממות", באתר כלכליסט, 2 ביוני 2010 גלית דהן-קרליבך, "המדריך לשוברות הלבבות": מתכון לצ'יק ליט, באתר הארץ, 28 בפברואר 2017